ಲಸಿಕೆ ತಯಾರಕ ಘಟಕ ಸೀರಮ್ ಕಟ್ಟಡದಲ್ಲಿ ಅಗ್ನಿ ಅವಘಡ : ಐವರು ಸಾವು ಪುಣೆ ಲಸಿಕೆ ತಯಾರಕ ಘಟಕ ಸೀರಮ್ ಇನ್ಸಿ್ಟಟ್ಯೂಟ್ಗೆ ಬೆಂಕಿ ತಗುಲಿರುವ ಘಟನೆ ಪುಣೆಯಲ್ಲಿ ಸಂಭವಿಸಿದ್ದು, ವಿಷಯ ತಿಳಿದು ಕೂಡಲೇ ಸ್ಥಳಕ್ಕಾಗಮಿಸಿದ ಅಗ್ನಿಶಾಮಕ ದಳ ಬೆಂಕಿ ನಂದಿಸಲು ಮುಂದಾಗಿದೆ ಕೋವಿಡ್ ವಿರುದ್ಧ ದೇಶಕ್ಕೆ ಸಂಜೀವಿನಿ ನೀಡಿದ ಪುಣೆಯ ಕೋವಿಶ್ಡೀಲ್ಡ್ ಕೊರೊನಾ ಲಸಿಕೆ ವಿರತಕ ಸಂಸ್ಥೆ ಸೀರಮ್ ಕಟ್ಟಡಕ್ಕೆ ಬೆಂಕಿ ತಗುಲಿದೆ, 1 ರಿಂದ 5ನೇ ಮಹಡಿಯವರೆಗೂ ಬೆಂಕಿ ಹೊತ್ತಿಕೊಂಡಿದ್ದು, ಅಗ್ನಿಶಾಮಕ ದಳ ಬೆಂಕಿ ನಂದಿಸುವ ಕಾರ್ಯದಲ್ಲಿ ನಿರತರಾಗಿದ್ದಾರೆ... ಘಟನೆಯ ಬಗ್ಗೆ ಪ್ರತಿಕ್ರಿಯೆ ನೀಡಿರುವ ಸೀರಮ್ ಇನ್ಸ್ಟಿಟ್ಯೂಟ್, ವಿಶೇಷ ಆರ್ಥಿಕ ವಲಯದ ನೂತನ ಕಟ್ಟಡದ ಕೆಲವು ಮಹಡಿಗಳಲ್ಲಿ ಬೆಂಕಿ ಕಾಣಿಸಿಕೊಂಡಿದೆ. ಕೋವಿಶೀಲ್ಡ್ ಲಸಿಕೆ ತಯಾರಾಗುತ್ತಿರುವ ಘಟಕಗಳು ಮತ್ತು ಸಂಗ್ರಹಾಲಯ ಸುರಕ್ಷಿತವಾಗಿದೆ. ಲಸಿಕೆ ತಯಾರಿಕೆ ಹಾಗೂ ವಿತರಣೆ ಪ್ರಕ್ರಿಯೆಗೆ ಇದರಿಂದ ತೊಂದರೆಯಿಲ್ಲ ಎಂದು ಸಂಸ್ಥೆ ಹೇಳಿದೆ. ಬೆಂಕಿ ಅವಘಡದಿಂದ ಲಸಿಕೆ ಉತ್ಪದನೆ ಹಾಗೂ ಹಂಚಿಕೆ ಮೇಲೆ ಪರಿಣಾಮ ಬೀರದು. ನಾವು ಸದ್ಯ ಕಟ್ಟಡದಲ್ಲಿ ಸಿಲುಕಿರಬಹುದಾದ ನಮ್ಮ ಸಿಬ್ಬಂದಿಯ ರಕ್ಷಣೆಯತ್ತ ಗಮನಹರಿಸಿದ್ದೇವೆ ಎಂದು ಸೀರಮ್ ಸಂಸ್ಥೆಯ ಅಧಿಕಾರಿಗಳು ಮಾಹಿತಿ ನೀಡಿದ್ದಾರೆ.